23 sterf by inisiasieskoleArgieffoto (Foto: Dingeman, Wikimedia Commons) Altesaam 23 jong mans is al sedert die begin van die winter by inisiasieskole dood en 104 is by hospitale opgeneem. Obed Bapela, adjunkminister van tradisionele sake, het Donderdag gesê dit is hoofsaaklik te wyte aan mislukte besnydings. Negentien van die oorledenes is van die Oos-Kaap, drie van Mpumalanga en een van die Wes-Kaap. Bapela sê 104 mans is in hospitale opgeneem vir dehidrasie, septiese wonde ná besnydings, gangreen en ander verwante beserings. Hy het onwettige inisiasieskole veroordeel. “Inisiasie is nie ŉ lisensie vir mishandeling nie, maar ŉ proses wat jong mans na volwassenheid neem en ŉ kulturele praktyk wat gerespekteer moet word,” het hy gesê. -SAPA